સિંગાપોરનો જેમણે પ્રવાસ કર્યો હશે, તેમને ખ્યાલ હશે, જાહેર રસ્તા પર થૂંકવાનો કે કાગળીયાનો ડૂચો ફેંકવા માટે કેટલો દંડ કરવામાં આવે છે? ભૂલે ચૂકેય તમે જાહેર રસ્તા પર થૂંકો તો તરત જ ‘હેલ્થ ગાર્ડ’ સીટી મારતા તમારી પાસે આવી પહોંચે છે, અને તમે કંઈ પણ આનાકાની કરો એ પહેલા ૫૦૦ ડોલરની પહોંચ તમારા હાથમાં પકડાવી દે છે. (સિંગાપોરના એક ડોલર પ્રમાણે ભારતના 47 રૂપિયા થાય. એટલે એકવાર થૂંકવાના કે કચરો ફેંકવાનો ચાંદલો અગિયાર હજાર રૂપિયાનો થાય.) વિકસિત દેશોમાં તમે બિનજરૂરી હોર્ન પણ ન વગાડી શકો, ત્યાં વાહન ચલાવવાની વાત જ ક્યાં રહે છે?